《鹧鸪天（怨别）》
宋代·张震

宽尽香罗金缕衣。心情不似旧家时。万丝柳暗才飞絮，一点梅酸已着枝。

金底背，玉东西。前欢赢得两相思。伤心不及风前燕，犹解穿帘度幕飞。

作者简介：广汉人，字真甫。高宗绍兴二十一年进士。历校书郎、通判荆南府。累官殿中侍御史。孝宗受禅，除中书舍人。迁敷文阁待制、知绍兴府，力辞，改知夔州，以利民泽物为先。移知成都，卒于官。